**11.03.2024.**

**E-pasta nosaukums**

Par ģimenes ārstu pacientu apzvanīšanas rezultātiem 2023.gada augustā – decembrī

**E-pasta teksts**

Nacionālais veselības dienests (turpmāk – Dienests) atgādina, ka ar mērķi sekmēt primārās veselības aprūpes pieejamību, 05.09.2023. tika veikti grozījumi Ministru kabineta 28.08.2018. noteikumos Nr. 555 “Veselības aprūpes pakalpojumu organizēšanas un samaksas kārtība” (turpmāk – Noteikumu grozījumi), nosakot 280.punktā, ka laikposmā no 01.09. līdz 31.12.2023. kapitācijas naudas apmērs, t.sk. samaksa par reģistratora funkcijas veikšanu un telefonisku konsultāciju sniegšanu prakses darba laikā, vienai personai mēnesī ir 3,353868 EUR. Tādējādi kapitācijas naudas apmērs no 2,642177 EUR tika paaugstināts par 0,711691 EUR jeb 26,9%.

Papildu finansējums tika paredzēts, lai stiprinātu ģimenes ārstu prakšu kapacitāti un ļautu apzināt pacientus, kuri nav apmeklējuši savu ģimenes ārstu pēdējo trīs gadu laikā, t.i. no 01.01.2020. līdz 01.01.2023.

Papildu piešķirtajam finansējumam tika izvirzīti divi rezultatīvie rādītāji:

1. ģimenes ārstu praksēm nepieciešams telefoniski sazināties ar savā praksē reģistrētiem pacientiem, kuri nav vērsušies pie sava ģimenes ārsta trīs gadu laikā no 01.01.2020. līdz 01.01.2023, aicinot tos uz klātienes vizīti saņemt primāro veselības aprūpes pakalpojumu, kas konkrētajam pacientam nepieciešams ģimenes ārsta ieskatā;

2.  ģimenes ārstu praksēm nepieciešams sniegt klātienes konsultācijas vismaz 10-20% no apzvanītiem pacientiem līdz 31.12.2023.

Par katra pacienta apzvanīšanu bija nepieciešams uzrādīt statistisko manipulāciju 60565 - *Pie ģimenes ārsta reģistrētas personas, kura nav bijusi pie ģimenes ārsta pēdējo trīs gadu laikā, informēšana par nepieciešamajiem profilaktiskajiem pasākumiem veselības uzlabošanai*– 0.00 EUR (turpmāk – manipulācija 60565), kā arī reizi mēnesī Dienests izvērtēja pielietoto  manipulāciju 60565 skaitu un pēctecīgo klātienes apmeklējumu skaitu katrā praksē.

Kopējo Jūsu prakses rezultātu izvērtējumu par visu periodu no 01.09. līdz 31.12.2023. var uzzināt \_\_\_\_\_\_\_\_\_\_\_\_ teritoriālajā nodaļā, rakstot uz e-pastu: \_\_\_\_\_\_\_\_\_\_\_\_\_\_@vmnvd.gov.lv vai zvanot uz tālruņa numuru:\_\_\_\_\_\_\_\_\_\_\_\_\_\_\_\_\_\_\_\_